Diari Oficial de la Generalitat Valenciana


Sumari del DOGV 8307, del 31-05-2018 (2018/4938)

Modificació de l'oferta d'ocupació pública de 2017.
---------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4938


Data del document
:   07-05-2018

Organisme emissor
:   Ajuntament de Puçol

Tipus de document
:   Anunci

Anàlisi jurídica

 Descriptors 

:   * Puçol
    * concurs administratiu

Modificació de l'oferta d'ocupació pública de 2017. [2018/4938]  
Mitjançant Resolució de l'Alcaldia Presidència núm. 1492/2018, de data 7 de maig, s'ha acordat:  
  
«Vist que l'oferta d'ocupació pública per a l'exercici 2017 va ser aprovada mitjançant Resolució de l'Alcaldia núm. 3826/2017, de 27 d'octubre, i es va publicar en el Diari Oficial de la Generalitat Valenciana núm. 8167 de data 10 de novembre de 2017. En aquesta oferta d'ocupació s'inclouen 2 places d'oficial de policia local ja creades anteriorment en la plantilla per a ser cobertes per mitjà de promoció interna.  
Vist que, després de l'aprovació de la Llei 3/2017, de 27 de juny, de pressupostos generals de l??Estat per a 2017, el Ple de la corporació, en la sessió celebrada el dia 20 de desembre de 2017, va aprovar inicialment la modificació de la plantilla de personal per a l'exercici 2017, acord que va ser publicat en el Butlletí Oficial de la Província de València núm. 6 de data 9 de gener de 2018, i la va aprovar definitivament havent transcorregut el termini de 15 dies hàbils sense que s'hagueren formulat reclamacions.  
Vist que el Ple de la corporació, en la dita sessió, va acordar la creació de dues places d'agent de la policia local, que no van ser incloses en l'oferta d'ocupació de 2017 anteriorment indicada, per haver-se aprovat aquesta última amb caràcter previ a la creació de les dites places d'agent de policia local; per la qual cosa cal que s'incloguen en l'oferta d'ocupació del dit exercici per a poder ser cobertes. Les places creades corresponien a la taxa de reposició de l'exercici 2017.  
Vist l'informe de la TAG cap del Servei de RRHH, de data 3 d'abril de 2018, i l'intervingut i conforme de l'interventor inserit de forma manuscrita en l'esmentat informe.  
Considerant que de conformitat amb el que estableix l'article 91 de la Llei 7/1985, de 2 d'abril, reguladora de les bases de règim local, les corporacions locals han de formular públicament la seua oferta d'ocupació, ajustant-se als criteris fixats en la normativa bàsica estatal. La selecció de tot el personal, siga funcionari o laboral, ha de realitzar-se d'acord amb l'oferta d'ocupació pública, per mitjà de convocatòria pública i a través del sistema de concurs, oposició o concurs oposició lliure en què es garantisquen, en tot cas, els principis constitucionals d'igualtat, mèrit i capacitat, així com el de publicitat.  
Considerant que, prèviament a la seua aprovació, la proposta de modificació de l'oferta d'ocupació ha sigut negociada en mesa general de 24 d'abril de 2018, de conformitat amb el que disposa l'article 37.1.l del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic pel que fa a la fixació dels criteris generals sobre ofertes d'ocupació pública.  
  
Considerant el que establix l'article 70 de Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, així com el que disposa l'article 21.1.g de la Llei 7/1985, de 2 d'abril, reguladora de les bases de règim local, aquesta Alcaldia Presidència resol:  
  
Primer. Modificar l'oferta d'ocupació pública de l'Ajuntament de Puçol de l'exercici 2017, incloent-hi les següents places de personal funcionari:  
Subgrup C1. Classificació: escala d'administració especial, subescala serveis especials. Classe policia local. Nombre de vacants: 2. Denominació: agent policia local (corresponents als llocs 6.48 i 6.49 de la RLT).  
Segon. Publicar aquesta resolució en el Diari Oficial de la Generalitat Valenciana als efectes oportuns.  
Tercer. Remetre certificat d'aquesta resolució a la Delegació de Govern a la Comunitat Valenciana, perquè se'n prenga coneixement i als efectes oportuns».  
  
Cosa que es fa pública perquè se'n prenga coneixement i als efectes oportuns.  
  
Puçol, 7 de maig de 2018.- L'alcaldessa: M.ª Dolores Sánchez Parra.